CELEX: 62021TN0183
Language: da
Date: 2021-04-07 00:00:00
Title: Sag T-183/21: Sag anlagt den 7. april 2021 — QP m.fl. mod Rådet m.fl.

7.6.2021   
            
            
               DA
            
            
               Den Europæiske Unions Tidende
            
            
               C 217/51
            
         
      Sag anlagt den 7. april 2021 — QP m.fl. mod Rådet m.fl.
      (Sag T-183/21)
      (2021/C 217/67)
      Processprog: fransk
      
         Parter
      
      
         Sagsøgere: QP og 15 andre sagsøgere (ved advokat N. de Montigny)
      
         Sagsøgte: Rådet for Den Europæiske Union, Europa-Kommissionen, Tjenesten for EU’s Optræden Udadtil (EU-Udenrigstjenesten) og Eulex Kosovo
      
         Sagsøgernes påstande
      
      Principalt:
      
                  —
               
               
                  For så vidt angår ansættelsesforholdet:
                  
                              —
                           
                           
                              Med hensyn til samtlige sagsøgere:
                              
                                          —
                                       
                                       
                                          Sagsøgernes kontraktforhold ændres til tidsubegrænsede kontrakter.
                                       
                                    
                                          —
                                       
                                       
                                          De sagsøgte tilpligtes at betale sagsøgerne erstatning som følge af den manglende tilknytning til en national socialsikringsordning, som fastsættes i henhold til den gældende lovgivning.
                                       
                                    
                                          —
                                       
                                       
                                          De sagsøgte tilpligtes at betale sagsøgerne renter af disse beløb.
                                       
                                    
                                          —
                                       
                                       
                                          Der fastsættes en frist for parterne til at fastsætte den nævnte erstatning på grundlag af den gældende lovgivning på området ud fra de principper, som Retten opstiller i den afgørelse, der træffes.
                                       
                                    
                        
                              —
                           
                           
                              Med hensyn til de sagsøgere, hvis kontraktforhold er blevet afsluttet ved en ensidig afgørelse truffet af de sagsøgte:
                              
                                          —
                                       
                                       
                                          De sagsøgte tilpligtes at betale en godtgørelse for manglende overholdelse af opsigelsesvarslet:
                                          
                                                      —
                                                   
                                                   
                                                      til sagsøger QP på 42 092,50 EUR
                                                   
                                                
                                                      —
                                                   
                                                   
                                                      til sagsøger QT på 69 880,54 EUR
                                                   
                                                
                                                      —
                                                   
                                                   
                                                      til sagsøger QU på 53 749,17 EUR
                                                   
                                                
                                                      —
                                                   
                                                   
                                                      til sagsøger QV på 57 159,69 EUR
                                                   
                                                
                                                      —
                                                   
                                                   
                                                      til sagsøger QY på 63 298,15 EUR
                                                   
                                                
                                                      —
                                                   
                                                   
                                                      til sagsøger RB på 55 303,02 EUR
                                                   
                                                
                                                      —
                                                   
                                                   
                                                      til sagsøger RD på 55 373,64 EUR
                                                   
                                                
                                                      —
                                                   
                                                   
                                                      til sagsøger RF på 40 201,21 EUR.
                                                   
                                                
                                    
                                          —
                                       
                                       
                                          De sagsøgte tilpligtes at betale hver af de i det følgende nævnte sagsøgere erstatning for ulovlig afskedigelse, der efter ret og billighed er opgjort til 12 500 EUR pr. års anciennitet.
                                       
                                    
                                          —
                                       
                                       
                                          De sagsøgte tilpligtes at betale hver af sagsøgerne QP, QR, QS, QT, QU, QV, QW, QY, QZ, RA, RB, RC, RD og RE den forskel i form af for lidt udbetalt løn, som følger af den ændrede lønindplacering, der blev foretaget den 1. september 2012.
                                       
                                    
                                          —
                                       
                                       
                                          De sagsøgte tilpligtes at betale sagsøgerne renter af disse beløb.
                                       
                                    
                        
            
                  —
               
               
                  For så vidt angår de andre rettigheder:
                  
                              —
                           
                           
                              Det fastslås, at sagsøgerne burde have været ansat som midlertidigt ansatte af en af de tre førstnævnte sagsøgte, og at de tre førstnævnte sagsøgte har udsat sagsøgerne for ulovlig forskelsbehandling, der ikke er objektivt begrundet, for så vidt angår deres løn, pensionsrettigheder og dertil knyttede fordele, samt for så vidt angår deres sikkerhed for efterfølgende ansættelse.
                           
                        
                              —
                           
                           
                              De tre førstnævnte sagsøgte tilpligtes at betale hver af sagsøgerne erstatning for den skade, de har lidt, som følge af den manglende tildeling af løn, pensionsrettigheder, godtgørelser og fordele i henhold til ansættelsesvilkårene for de øvrige ansatte i Den Europæiske Union, og som er forvoldt ved den ulovlige forskelsbehandling.
                           
                        
                              —
                           
                           
                              De sagsøgte tilpligtes at betale sagsøgerne renter af disse beløb.
                           
                        
                              —
                           
                           
                              Der fastsættes en frist for parterne til at fastsætte den nævnte erstatning under hensyntagen til den lønklasse og det løntrin, som sagsøgerne burde have været ansat i, den gennemsnitlige lønstigning, sagsøgernes karriereudvikling og de ydelser, som de således burde have modtaget i henhold til disse kontrakter som midlertidigt ansatte, og der foretages en sammenligning af de opnåede resultater med den løn, som sagsøgerne faktisk har oppebåret.
                           
                        
            Subsidiært:
      
                  —
               
               
                  De tre førstnævnte sagsøgte tilpligtes at betale sagsøgerne erstatning på grundlag af disse sagsøgtes ansvar uden for kontraktforhold som følge af den manglende overholdelse af sagsøgernes grundlæggende rettigheder, som efter ret og billighed er opgjort til 20 000 EUR pr. års anciennitet.
               
            
                  —
               
               
                  De sagsøgte tilpligtes at betale sagsøgerne renter af disse beløb.
                  De sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat syv anbringender.
      
                  1.
               
               
                  Første anbringende om retsmisbrug ved anvendelse af flere på hinanden følgende tidsbegrænsede kontrakter og tilsidesættelse af proportionalitetsprincippet. Sagsøgerne gør gældende, at de relevante materielle bestemmelser skal finde anvendelse på deres kontrakter, således at deres ansættelseskontrakter ved institutionerne ændres til tidsubegrænsede ansættelseskontrakter, og således at der sker udbetaling med tilbagevirkende kraft af deres sociale rettigheder og for visse sagsøgeres vedkommende betaling af godtgørelse for manglende overholdelse af opsigelsesvarslet.
               
            
                  2.
               
               
                  Andet anbringende om tilsidesættelse af ligebehandlingsprincippet og princippet om forbud mod forskelsbehandling. Sagsøgerne er af den opfattelse, at den retlige ramme, som de sagsøgte har indført med hensyn til indgåelsen af internationale, individuelle ansættelseskontrakter, dels medfører forskelsbehandling i forhold til de ansættelsesvilkår, som gælder for de øvrige ansatte i Unionen, dels er uklar og desuden i strid med ufravigelige europæiske regler, herunder de værdier og principper, der er fastsat i Den Europæiske Unions charter om grundlæggende rettigheder.
               
            
                  3.
               
               
                  Tredje anbringende om tilsidesættelse af retten til at blive hørt.
               
            
                  4.
               
               
                  Fjerde anbringende om retsusikkerhed og tilsidesættelse af retten til god forvaltning.
               
            
                  5.
               
               
                  Femte anbringende om tilsidesættelse af princippet om høring af personalerepræsentanterne.
               
            
                  6.
               
               
                  Sjette anbringende om tilsidesættelse af den europæiske kodeks for god forvaltningsskik.
               
            
                  7.
               
               
                  Syvende anbringende om tilsidesættelse af arbejdstagernes ret til fri bevægelighed.